Source: https://tax-fin-lex.si/Zbirke/SodnaPraksaList?nodeId=68b7bf01-4c60-4461-89da-2a012026af0c
Timestamp: 2019-08-21 04:51:17+00:00
Document Index: 7745162

Matched Legal Cases: ['ZKP ', 'Sodišče ', 'ZKP ', 'Sodišče ', 'ZKP ', 'ZKP ', 'ZKP ', 'ZKP ']

Sodba I Ips 145/2002
VS21330
pripor - ponovitvena nevarnost - pritožba zoper sklep o odreditvi pripora - rok za odločitev o pritožbi
Ker je preiskovalni sodnik s predložitvijo pritožbe in spisa senatu ravnal v skladu z določbo 4. odstavka 202. člena ZKP, senat pa je upošteval določbo 6. odstavka istega člena in o pritožbi odločil v 48 urah, pripor pa je bil podaljšan v skladu z določbo 2. odstavka 205. člena ZKP, je očitek zahteve za varstvo zakonitosti o nezakonitosti in protispisnosti izpodbijanega pravnomočnega sklepa neutemeljen.
Sodba I Ips 154/2000
VS21380
zahteva za varstvo zakonitosti - zmotna ali nepopolna ugotovitev dejanskega stanja - izvajanje dokazov - zavrnitev dokaznega predloga - kršitev pravice do obrambe
Dokazna ocena sodišč prve in druge stopnje ni predmet presoje v postopku z zahtevo za varstvo zakonitosti.
Sodba I Ips 146/2002
VS21328
URS člen 20, 20/1.ZKP člen 201, 201/1-3, 202, 202/2, 420, 420/2.
pripor - ponovitvena nevarnost - varnost ljudi - posredovanje pri prostituciji - zahteva za varstvo zakonitosti - zmotna ali nepopolna ugotovitev dejanskega stanja
Presoja sodišča o neogibni potrebnosti pripora zaradi varnosti ljudi je pravilna, saj izhaja iz okoliščine, da je z izvrševanjem kaznivega dejanja posredovanja pri prostituciji ogrožena varnost precejšnjega števila deklet, ki se jih peha v zdravju škodljivo dejavnost. Takšno presojo je treba namreč razlagati predvsem z vidika, da gre za ukvarjanje s prostitucijo, ki se zaradi njene prepovedanosti izvaja v neustreznih pogojih in brez vsakega zdravstvenega in siceršnjega nadzora.
Sodba I Ips 20/2000
VS21349
KZ člen 126, 126/7, 256, 256/1, 258, 258/1.
kazniva dejanja zoper pravni promet - ponarejanje listin - listina - kriva listina - karoserija - overitev lažne vsebine - izdaja prometnega dovoljenja z neresničnim podatkom o številki šasije
Listina v smislu 7. odstavka 126. člena KZ je tudi del karoserije, v kateri je vtisnjena tovarniška identifikacijsaka številka. Karoserija, na katero je privarjen del pločevine s številko šasije iz drugega avtomobila in prikovičena evidenčna ploščica, s takim ravnanjem pridobi identifikacijsko številko, ki je v to vozilo ni odtisnil proizvajalec ali druga za to pooblaščena ustanova. V takem ravnanju so podani zakonski znaki kaznivega dejanja ponarejanja listin po 1. odstavku 256. člena KZ.
Sodba I Ips 54/2000
VS21369
KZ člen 112, 112/3, 169, 169/1, 169/3.
kazniva dejanja zoper čast in dobro ime - razžalitev - obarvani naklep - zastaranje - zastaranje kazenskega pregona - pretrganje zastaranja kazenskega pregona - procesna dejanja sodišča - poizvedbe o obdolženčevih osebnih podatkih
Pri kaznivem dejanju razžalitve po 1. odstavku 169. člena KZ ni potrebno, da je storjeno z namenom zaničevanja, to je z motiviranim naklepom. Ta mora biti podan, če je razžalitev storjena v pogojih iz 3. odstavka 169. člena KZ. Sodišče je s poizvedbami o obsojenkinih osebnih podatkih, ki jih zasebna tožba ni vsebovala in ki služijo pribavi podatkov iz kazenske evidence, opravilo takšno procesno dejanje, ki je bilo izvršeno zato, da bi se nadaljeval pregon zaradi očitanega kaznivega dejanja. S tem dejanjem je bilo pretrgano zastaranje kazenskega pregona in je začelo teči znova.
Sodba I Ips 270/99
VS21404
ZKP člen 120, 120/4, 247, 247/1, 371, 371/1-8, 442, 442/1, 442/2.
skrajšani postopek - glavna obravnava - sojenje v nenavzočnosti obdolženca in zagovornika - vročanje - sprememba naslova - pritrditev na sodno desko - nedovoljeni dokazi - mnenje Centra za kriminalističnotehnične preiskave (CKTP) - načelo proste presoje dokazov
Center za kriminalističnotehnične preiskave ni bil odrejen za izvedenca v smislu 1. odstavka 249. člena ZKP, zato njegovo strokovno mnenje ni izvid in mnenje z odredbo postavljenega izvedenca in ne nedovoljen dokaz. Sodišče to strokovno mnenje ocenjuje po načelu proste presoje dokazov kot vsak drug dokaz, kateremu stranke lahko oporekajo.
Sodba I Ips 147/2002
VS21329
ZKP člen 17, 26, 26/1, 26/3, 166, 166/1, 176, 201, 201/1-3, 420, 420/2.
pripor - ponovitvena nevarnost - pristojnost sodišč - krajevna pristojnost - vpliv nujnih preiskovalnih dejanj na krajevno pristojnost - obseg opravljanja preiskovalnih dejanj - zahteva za varstvo zakonitosti - zmotna ali nepopolna ugotovitev dejanskega stanja
Čeprav je nujna preiskovalna dejanja v smislu določbe 1. odstavka 166. člena ZKP izvedel preiskovalni sodnik drugega okrožnega sodišča, nima to nobenega vpliva na ugotavljanje krajevne pristojnosti.
Sodba I Ips 143/2002
VS21347
ZKP člen 201, 201/1-1, 201/1-2.
pripor - begosumnost - razlogi za sum - utemeljen sum - koluzijska nevarnost
Zgolj možnost vplivanja na priče ali soobdolženca brez navedb okoliščin(e), na podlagi katere bi bilo mogoče sklepati, da je obdolženec vplival ali da je začel s pripravami za vplivanje na te osebe, ne zadošča za podaljšanje pripora iz razloga po 2. točki 1. odstavka 201. člena ZKP.
Sodba I Ips 16/2000
VS21466
ZKP člen 67, 67/1, 92, 92/1-7.
stroški kazenskega postopka - potrebni izdatki zagovornika
Posebni izdatki obdolženca v zvezi z zagovornikom, ki presegajo povprečne izdatke za stroške in nagrado zagovornika v kraju sojenja, pri čemer ne gre niti za zagovornika iz kraja obdolženčevega prebivališča (sojenje je potekalo v Ljubljani, zagovornik po pooblastilu pa je bil iz Kobarida) niti za zagovornika, postavljenega po uradni dolžnosti, se s tem v zvezi priznajo v breme tretjega (proračuna) le v višini običajnih stroškov v zvezi z obrambo obdolženca. Pogoj je, da je v kraju sojenja mogoče zagotoviti ustrezno strokovno pravno pomoč.
Sklep III Ips 49/2001
VS40595
ZPP člen 41, 41/2, 44, 44/2, 377, 490.
dovoljenost revizije - nedenarni zahtevki - objektivna in subjektivna kumulacija tožbenih zahtevkov - vrednost spornega predmeta - zavrženje revizije
Kadar tožeča stranka uveljavlja zoper več tožencev različne nedenarne zahtevke, mora v tožbi navesti za vsak zahtevek posebej vrednost spornega predmeta. Če tega ne stori, tožena stranka pa navedbi skupnega zneska vrednosti spornega predmeta ne oporeka, si stranki ne zagotovita pravice do revizije.
Sodba I Up 876/2001
VS14178
ZUS člen 60, 77. ZUP (1986) člen 276, 277. CZ člen 6, 155. Zakon o Agenciji Republike Slovenije za revidiranje lastninskega preoblikovanja podjetij in o Agenciji Republike Slovenije za plačilni promet, nadziranje in informiranje člen 43.
carinske denarne obveznosti - izvršba
Izvršba za izpolnitev carinske obveznosti se opravi po upravni poti.
Sodba I Up 924/2001
VS14177
Sodba II Ips 549/2001
VS06648
ZOR člen 10, 122, 124, 125, 132, 325, 325/2.
razveza pogodbe zaradi neizpolnitve - neizpolnitev pogodbe - dogovor strank o posledicah neizpolnitve - načelo svobode urejanja obligacijskih razmerij
ZOR ureja v 124. in naslednjih členih razvezo pogodbe zaradi neizpolnitve. Navedene določbe prihajajo v poštev le, kadar stranke (pogodbenice) same ne dogovorijo posledic neizpolnitve. Namreč po določilu 10. člena ZOR pogodbeniki svobodno (prosto) urejajo obligacijska razmerja. Kadar stranke same določijo posledice neizpolnitve, nastopijo te posledice avtomatsko (tako kot v primerih iz 125. člena ZOR pri fiksnih poslih).
Sodba I Up 360/99
VS14324
ZUS člen 50, 59, 71, 73. ZDDPO člen 11, 12, 12/1.
Knjigovodska listina je verodostojna, če se pri njenem kontroliranju pokaže, da strokovna oseba, ki ni sodelovala v poslovnem dogodku, lahko na njeni podlagi popolnoma jasno in brez kakih dvomov spozna naravo in obseg poslovnega dogodka.
Sodba I Up 365/99
VS14288
ZDRS člen 12, 12/2.
sprejem v državljanstvo RS
Prenehanje zakonske zveze zaradi smrti zakonca, ki je nastopila med trajanjem upravnega postopka, ne more biti edina podlaga za zavrnitev tožničine prošnje za sprejem v državljanstvo RS po drugem odstavku 12. člena ZDRS. Zakonska zveza prosilca predstavlja namreč posebno okoliščino osebnega stanja, zato je njen obstoj v tem primeru potrebno presojati glede na stanje v času vložitve prošnje za državljanstvo.
Sodba I Up 479/99
VS14188
ZUN člen 74, 74/3. Zakon o spremembah in dopolnitvah ZUN člen 17. ZUS člen 73.
urbanistična inšpekcija
V postopku, ki se nanaša na urbanistično inšpekcijo, in v upravnem sporu v zvezi s tem odločitev Ustavnega sodišča RS na drugačno odločitev v tem sporu (zavrnjena tožba zaradi pravilne ugotovitve tožene stranke, da tožeča stranka za izdajo lokacijskega dovoljenja ni zaprosila v roku, ki je bil določen z odločbo iz leta 1992) nima nikakršnega vpliva, ker se v tem postopku presoja le zakonitost izrečenega ukrepa urbanističnega inšpektorja in ne zakonitost občinskega odloka kot podlage za izdajo lokacijskega dovoljenja.
Sodba II Ips 547/2001
VS06665
neupravičena pridobitev - uporaba tuje stvari v svojo korist - imetništvo stvari - lastninska pravica na stvari - uporabnina
Ob uveljavljanju zahtevka za odmeno zaradi uporabe tuje stvari je dovolj, da tožnik izkaže imetništvo stvari ne tudi lastništva.
Sodba II Ips 556/2001
CIVILNO PROCESNO PRAVO - ODŠKODNINSKO PRAVO - ZAVAROVALNO PRAVO - OBLIGACIJSKO PRAVO
VS06659
ZPP (1977) člen 421, 421-9, 422, 485, 485-7.ZOR člen 388, 931, 931/1, 931/2.
zastaranje - pretrganje zastaranja - zmotna ali nepopolna ugotovitev dejanskega stanja - povrnitev škode - nova dejstva in novi dokazi - nastanek zavarovalnega primera - arbitražna odločba - izpodbijanje arbitražne odločbe - razlogi za izpodbijanje - vojna na območju republik bivše SFRJ - vojne operacije - poslovna odškodninska odgovornost zavarovalnice
Za presojo utemeljenosti tožbe za razveljavitev arbitražne odločbe z dne 20.10.1993, je treba uporabiti določbe 31. poglavja ZPP 1977. Arbitražna odločba se je lahko v okviru razloga iz 7. točke 485. člena v zvezi z 9. točko 421. člena navedenega zakona posredno izpodbijala tudi zaradi zmotne ali nepoopolne ugotovitve dejanskega stanja. Vložitev zahteve pred arbitražo pretrga zastaranje (388. člen ZOR).
Sodba II Ips 44/2002
VS06669
ZOR člen 12, 13, 18, 61, 103, 111, 137.
izpodbojnost - razveljavitev sporazuma o delitvi skupnega premoženja - izvršljivost notarskega zapisa - bistvena zmota - skrbnost dobrega gospodarja - ničnost - nemožnost izpolnitve
Bistvena zmota je utemeljen razlog za izpodbojnost pravnega posla samo tedaj, če je stranka v zmoti kljub skrbnosti, ki se zahteva pri sklepanju pravnih poslov.
Sodba II Ips 575/2001
VS06666
ZOR člen 18, 18/1, 154, 154/2, 173, 177/2, 177/3, 200, 203.
povrnitev negmotne škode - odgovornost za škodo od nevarne dejavnosti - objektivna odgovornost države - služenje vojaškega roka - premagovanje ovir - tarzanka - višina denarna odškodnine
V tej zadevi sta poleg običajnih okoliščin pri premagovanju tarzanke (višina ovire, sorazmerno zahteven način premagovanja s preprijemanjem prečk in telesom v visečem položaju in nihanju) sodišči ugotovili še dodatne konkretne okoliščine, ki so nevarnost še povečevale (zaradi megle vlažne prečke tarzanke, zaradi napora ter nervoze potne dlani, zaradi tekmovanja dveh vodov pospešeno premagovanje ovir). O toženkini objektivni odgovornosti zato ne more biti dvoma.